(Návrh)

VLÁDA SLOVENSKEJ REPUBLIKY

UZNESENIE VLÁDY SLOVENSKEJ REPUBLIKY

Č .................
z ......................

k Návrhu  na vyčlenenie prostriedkov z rozpočtovej rezervy vlády na 

-	zabezpečenie prípravy a pôsobenia Slovenskej republiky v Bezpečnostnej rade OSN
	-     technické zabezpečenie Vládneho výboru na obnovu a rozvoj Tatier
-	odmeny členom Súdnej rady SR
-	personálne posilnenie Univerzitnej knižnice v Bratislave
-	zabezpečenie predsedníctva SR v Stredoeurópskej iniciatíve v roku 2005 
-	realizáciu vykonávacieho plánu informovania verejnosti po vstupe SR do EÚ pre rok 2005 

Číslo materiálu:
Predkladateľ: podpredseda vlády a minister financií
_______________________________________________________________

Vláda

A.	s ú h l a s í
 
A.1.	s vyčlenením prostriedkov na zabezpečenie prípravy a pôsobenia Slovenskej republiky v Bezpečnostnej rade OSN, na technické zabezpečenie Vládneho výboru na obnovu a rozvoj Tatier, na odmeny členom Súdnej rady SR, na personálne posilnenie Univerzitnej knižnice v Bratislave, zabezpečenie predsedníctva SR v Stredoeurópskej iniciatíve v roku 2005 a na realizáciu vykonávacieho plánu informovania verejnosti po vstupe  SR do EÚ pre rok 2005 z rozpočtovej rezervy vlády

B.	s c h v a ľ u j e

B.1 	návrh na zvýšenie počtu štátnozamestnaneckých miest a zmenu systemizácie štátnych zamestnancov na rok 2005 v rozpočte kapitoly Ministerstva zahraničných vecí SR podľa predloženého materiálu a na zvýšenie limitu počtu zamestnancov v rozpočte kapitoly Ministerstva kultúry SR.

C.  u k l a d á

podpredsedovi vlády a ministrovi financií

C.1.	vyčleniť z rozpočtovej rezervy vlády do rozpočtovej kapitoly Ministerstva zahraničných vecí SR 15 000,0 tis. Sk na zabezpečenie prípravy a pôsobenia Slovenskej republiky v Bezpečnostnej rade OSN.
		do 15 dní po prijatí uznesenia vlády

C.2. 	vyčleniť z rozpočtovej rezervy vlády do rozpočtovej kapitoly Úradu vlády SR 4 000,0 tis.  Sk na technické zabezpečenie Vládneho výboru na obnovu a rozvoj Tatier.
   		do 15 dní po prijatí uznesenia vlády

C.3.	vyčleniť z rozpočtovej rezervy vlády do rozpočtovej kapitoly Najvyššieho súdu SR  3 250 tis. Sk na odmeny členom Súdnej rady SR.
do 15 dní po nadobudnutí účinnosti novely zákona 

       C.4. 	     vyčleniť z rozpočtovej rezervy vlády do rozpočtovej kapitoly Ministerstva kultúry SR  na mzdy, platy, služobné príjmy a ostatné osobné vyrovnania a poistné 6 416,0 tis. Sk na personálne posilnenie Univerzitnej knižnice  v Bratislave
		do 15 dní po prijatí uznesenia vlády

  C.5. 	vyčleniť z rozpočtovej rezervy vlády 14 000,0 tis. Sk  na zabezpečenie predsedníctva SR v Stredoeurópskej iniciatíve v roku 2005.  

	do 15  po predložení návrhu rozdelenia prostriedkov zo strany ministerstva zahraničných vecí ministerstvu financií

  C.6. 	vyčleniť z rozpočtovej rezervy vlády do rozpočtovej kapitoly Úradu vlády SR 15 000,0 tis. Sk na realizáciu vykonávacieho plánu informovania verejnosti po vstupe  SR do EÚ pre rok 2005 
		do 15 dní po prijatí uznesenia vlády
   
	ministrovi zahraničných vecí

 C.7. 	predložiť ministerstvu financií upresnený návrh štruktúry výdavkov a prehľad subjektov, ktoré budú čerpať prostriedky z rezervy vlády v nadväznosti na bod C.5  

Vykoná: podpredseda vlády a minister financií
              minister zahraničných vecí